b"\n_START_ARTICLE_\nMiquel Roqu\xc3\xa9 i Farrero\n_START_SECTION_\nTraject\xc3\xb2ria\n_START_PARAGRAPH_\nFormat a les categories inferiors del CF Tremp i despr\xc3\xa9s de la UE Lleida, l'agost de 2005 fou incorporat al Liverpool Football Club  de la m\xc3\xa0 del t\xc3\xa8cnic Rafael Ben\xc3\xadtez. El seu debut amb l'equip angl\xc3\xa8s fou, amb 17 anys, el 5 de desembre de 2006 en un partit de Champions League enfront del Galatasaray Spor Kul\xc3\xbcb\xc3\xbc. A les files del Liverpool FC guany\xc3\xa0 la Copa anglesa de futbol juvenil enfront del Manchester City FC. La temporada seg\xc3\xbcent Roqu\xc3\xa9 fou cedit a l'Oldham Athletic i al mercat hivernal al Xerez CD, on disput\xc3\xa0 la segona volta. Posteriorment fou cedit al FC Cartagena per la temporada 2008/09. L'estiu de 2009 fitxa pel Real Betis Balompi\xc3\xa9 per tres temporades. El mar\xc3\xa7 de 2011 li fou detectat un tumor maligne a la pelvis que li va causar la mort el juny de 2012."